
žymi tuo, kad po didelių jos pastan- 
gų gautas leidimas operuoti Mary- 
land valstybėje ir daug prisidėjo prie 
organizacijos įregistravimo Michigan 
ir Massachusetts valstybėse. 

Jos nenuilstančiomis pastangomis 
— kalbomis ir raštu — suorganizuo- 
tos keturios kuopos. Visokeriopu bū- 
du yra prisidėjusi visuomenės dar- 
bams. 

Įstojo į Garbės Narių eiles 7-tame 
seime, 1921 m. 


PETRONĖLĖ ZAKARIENĖ pasi- 
žymi tuo, kad ji yra 48-tos kuopos or- 
ganizatorė 1937 m. Nuo pirmos die- 
nos nuolat eina valdyboj pareigas: 
yra buvusi pirmininkė, nutarimų sek- 
retorė ir dabartiniu metu eina finan- 
sų sekretorės pareigas, kurias pradė- 
jo 1945 m. Visuomet jai sekasi įra- 
šyti naujų narių. 

Penkis metus išbuvo Chicagos ap- 
skrities iždininke ir veikė įvairiose 
komisijose. 

Daug laiko ir triūso yra įdėjusi 
parapijos, vienuolynų, labdarybės 
darbuose ir bendrai lietuvių visuome- 
nės reikalams. 

Pakelta į Garbės Nares 25-tame 
seime, 1955 m. 


49-toji kuopa (Chicago, Illinois) 


A.+a. ROŽĖ MAZELIAUSKIENĖ 
įstojo Sąjungon 1923 m. Apsigyven- 
dama Šv. Jurgio parapijoj persikėlė 
iš 55-tos kuopos ir padėjo suorgani- 
zuoti 49-tą kuopą, kurioj teko pirmi- 
ninkauti bei sekretoriauti. 

Daug yra dirbusi Chicagos Apskri- 
tyje, kurioje teko jai ir sekretoriauti. 
Aštuoneris metus ėjo Illinois valsti- 
jos direktorės pareigas. 

Uoliai darbavosi bažnyčios ir vi- 
suomenės reikalams ir buvo beveik 
visų vienuolynų amžina narė. Mėgo 
rašyti spaudai apie lietuvių organiza- 
cijų veiklą. 


Paskutiniais metais pagarsėjo savo 
originaliais lietuviškais šiaudiniukais, 
kuriais 1946 m. Chicagos Mokslo ir 
Pramonės muziejuje buvo papuošta 
pirmoji lietuviška eglutė, kuri liko 
kasmetine tradicija. 

Pakelta į Garbės Nares 23-čiame 
seime, 1949 m. 

Mirė 1960 m. spalio mėn. 19 d. 


53-čioji kuopa (Linden, N.4.) 


MARIJONA ČIŽAUSKIENĖ gimė, 
augo ir mokslą ėjo Pennsylvanijos 
valstijoj. Apdovanota gražiu balsu 
nuo pat jaunystės pasišventė muzi- 
kai, bet tuo pačiu metu surado laiko 
ir visuomenės reikalams, ypatingai 
Moterų Sąjungai. 

Vienuoliktu seimu pradedant, 1925 
m. iki septyniolikto seimo 1935 m. 
buvo jų dalyvė ir bažnytinių bei kon- 
certinių iškilmių žymiausias papuo- 
šalas. 

Centro pirmininke išbuvo ketverius 
metus, Ohio valstijos direktore tre- 
jus metus ir aštuonerius metus ėjo 
jaunamečių skyriaus organizatorės 
pareigas. Gyvendama Cleveland, Ohio 
suorganizavo didžiausią jaunamečių 
skyrių organizacijoj, kuris siekė arti 
100 narių. Suorganizavo ir sąjungie- 
čių chorą, kurį mokino ir kuriam va- 
dovavo. 

Persikėlus gyventi į Detroit, Mi- 
chigan, atgaivino jaunamečių skyrių 
ir mokino sąjungiečių chorą. 

Vėliau apsigyveno Worcester, Mass. 
ir įstojo į 69-tą kuopą, buvo ne tik 
valdyboj, bet vadovavo programoms 
ir sąjungiečių chorui. 

Apsigyvenusi Elizabeth, N.J. įstojo 
į 53-čią kuopą ir aktyviai įsijungė 
veiklon. Ir čia pasižymėjo daina, są- 
jungiečių choru ir programų surengi- 
mu. Gražiais raštais yra pasireiškusi 
spaudoj ir „Moterų Dirvoj“. 

Už garbingus nuopelnus organiza- 
cijai pakelta į Garbės Narių sąrašą 
14-tame seime, 1929 m. 


